Reglement for kostnadsdekning av mobiltelefon

UKE har etablert et internt regelsett rundt bruk av mobiltelefoni. I oversikten under finner du informasjon om hva som dekkes av UKE, og hva du selv må dekke av forbruk.

UKE dekker inntil kr. 4800,- netto pr. år, pluss innholdstjenester på inntil kr. 250,- pr. år. I beløpet på kr. 4.800,- er forbruk inkludert, også faste abonnementsavgifter. Kostnader som overstiger henholdsvis kr. 4.800,- og kr. 250,- vil fremkomme som trekk på lønnsslippen din.

**Hva UKE som virksomhet dekker** av kostnader innfor kr. 4.800.- netto pr. år:

* Mobil telefon: abonnementsavgiften og forbruk.
* Datakort (Datapakke på 25 GB data pr. mnd.)
* TvillingSIM

**Hva du selv må dekke:**

* Forbruk med mer utover kr. 4.800,- netto pr. år. (Datapakke utgjør ca. kr. 1200,- pr. år)
* Privat bruk av innholdstjenester (varer og tjenester) som overstiger kr. 250,- pr. år
* Datatrafikk utenom standard datapakke
* Ekstra datapakker innland
* Ekstra datapakker utland

**Fordelsbeskatning av jobbtelefon:**

Alle som har dekket jobbtelefon fordelsbeskattes kr. 366,- pr. måned (kr. 4392,- pr. år som inntektspåslag). Dette fremkommer på lønnsslippen din. I tillegg til dette er UKE pliktig til å holde oversikt over din bruk av innholdstjenester (samtaler/meldinger til opplysningstjenester, taxibestilling, nummersøk, kjøp av varer og tjenester m.m.)

**Større datapakker:**

Ønsker du å kjøpe større datapakke enn du er innvilget, må dette betales privat.

De som har tjenstlig behov for større datapakker må søke sin leder særskilt om dette. Godkjenning legges i personal mappe.